AaB's peruvianske midtbanespiller Edison Flores skal repræsentere sit hjemland, når Peru møder Argentina og Chile i den sydamerikanske VM-kvalifikation i oktober. Flores og resten af det peruvianske landshold er på en stor opgave, når de kæmper for en plads i VM-slutrunden i Rusland i 2018. Peru indtager nemlig niendepladsen i den 10 hold store kvalifikation. Der er spillet otte kampe indtil nu, og Peru har seks point op til femtepladsen, der er den sidste plads til at give en slutrunde-plads. Kampene mod Argentina og Chile spilles henholdsvis 7. og 12. oktober.
AaB's hurtige sydamerikaner skal repræsentere sit hjemland i to VM-kvalifikationskampe i oktober.